b'\n_START_ARTICLE_\nZaton, Dubrovnik\n_START_SECTION_\nGeografija\n_START_PARAGRAPH_\nZaton je okoli 2\xc2\xa0km dolg zaliv s tremi naselji okoli 8 km severozahodno od Dubrovnika ob magistralni cesti Split - Dubrovnik. Naselja le\xc5\xbeijo med naseljema Stikovica in Ora\xc5\xa1ac ob globoko zajedenem zalivu s prijetnimi pla\xc5\xbeami._NEWLINE_Najve\xc4\x8dje naselje  Veliki Zaton le\xc5\xbei na zahodni strani zaliva nasproti Stikovice. Mali Zaton, sedaj Zaton Doli le\xc5\xbei na severovzhodni obali zaliva,  tretje naselje, Soline pa_NEWLINE_le\xc5\xbeijo ob istoimenskem zaliv\xc4\x8dku med obema prej imenovanima naseljema._NEWLINE_Kraj ima dva pomola, ob katerih je mogo\xc4\x8d privez plovil z ugrezom do 3 metrov. Bolj\xc5\xa1e sidri\xc5\xa1\xc4\x8de je v severnem delu zaliva. Tu je morje globoka do 12 m. Pristan je odprt zahodnim, sidri\xc5\xa1\xc4\x8de pa ju\xc5\xbenim vetrovom.\n_START_SECTION_\nIme kraja\n_START_PARAGRAPH_\nIme kraja se najverjetneje povezuje z imenom za morski zaliv (zaliv - zaton) ob katerem se naselje nahaja.\n_START_SECTION_\nGospodarstvo\n_START_PARAGRAPH_\n\xc4\x8ceprav je Zaton eno redkih naselij v neposredni bli\xc5\xbeini Dubrovnika, ki nima nobenega hotela je turizem kljub temu najbolj razvita gospodarska dejavnost. Prebivalci se ukvarjajo predvsem z uslu\xc5\xbenostno dejavnostjo v turizmu: oddaja sob, apartmajev in gostinstvom. _NEWLINE_Poleg tega pa se ukvarjajo \xc5\xa1e z ribolovm in trgovinsko dejavnostjo.\n_START_SECTION_\nZgodovina\n_START_PARAGRAPH_\nTu so neko\xc4\x8d dubrovni\xc5\xa1ki bogatini (Sarake, Sorko\xc4\x8devi\xc4\x87i, Koboge, Gu\xc4\x8deti\xc4\x87i, Man\xc4\x8deti\xc4\x87i, Palmoti\xc4\x87i, Lukarevi\xc4\x87i, Natali in drugi) gradili svoje poletne hi\xc5\xa1ice. Od stare \xc5\xbeupnijske cerkve postavljena na temeljih staroromanske cerkve iz leta 1050 ni zaradi mnogih predelav skozi stoletja ostalo ni\xc4\x8d izvirnega._NEWLINE_V Malem Zatonu, za Sorko\xc4\x8devi\xc4\x87evo poletno hi\xc5\xa1o je izvir imenovan Vrelo. Voda iz tega izvira je bila v preteklosti napeljana do Dubrovnika, isto\xc4\x8dasno pa pobanjala tudi vodne mline._NEWLINE_V zaliv\xc4\x8dku Soline so bile v preteklosti soline. Od leta 1333 so bile v lasti Lukarevi\xc4\x87ev, kasneje pa Man\xc4\x8deti\xc4\x87ev. Na gri\xc4\x8du pred vhodom v zaliv\xc4\x8dek stojijo ostanki utrdbe, ki so jo za\xc4\x8deli graditi Napoleonovi vojaki.'